Downloaded from YTS.MX
Official YIFY movies site: YTS.MX
మేము వ్యాసం రాాయాలా?
మేము ఎవరు అనే అంశంపై ఐదు వందల పదాల వ్యాసం రాయాలా?
నేనెవరో నాకే తెలియదు. ఇక 500 పదాలు ఎలా రాయడం?
ఇది జరిగే పని కాదు.
వారంలో రాసి ఇచ్చేయాలా? దేవుడా.
నేను: ఇలాంటి చెత్త అంశంపై రాయవలసి రావడం నా ఖర్మ.
నువ్వు మరీ అతిగా బాధపడుతున్నావు, చార్లీ బ్రౌన్.
పాపం, అమాయకుడైన చార్లీ బ్రౌన్ కి,
ఎన్నడూ అదృష్టం కలసి వచ్చిన దాఖలాలే లేవు.
మీరు అతని గురించి వినే ఉంటారు. చూసి ఉంటారు కూడా.
అతను అన్నిచోట్లా చోటు దక్కించుకున్నాడు.
న్యూస్ పేపర్లలు, పుస్తకాలు, సినిమాలు, టీవీల్లోనూ అంతటా.
అతను ప్రపంచమంతా చుట్టాడు, విమానం కూడా ఎక్కాడు.
-అతను చంద్రమండలానికి కూడా వెళ్లొచ్చాడు. -దేవుడా, చార్లీ బ్రౌన్.
చూడబోతే, చార్లీ బ్రౌన్, అతని కుక్క, స్నూపీ,
మిగతా పీనట్స్ గ్యాంగ్ సభ్యులకు మన జీవితంతో విడదీయలేని బంధం ఉన్నట్టు అనిపిస్తుంది.
లైనస్, నాకు తనంటే ప్రత్యేకమైన అభిమానం.
-నాకు ఇష్టమైన పాత్ర లైనస్. -నేను వుడ్ స్టాక్ అభిమానిని.
నాకు ఫ్రాంక్లిన్ అంటే ఎంత అభిమానమో మాటల్లో చెప్పలేను.
పీనట్స్ లో నాకు ఇష్టమైన పాత్ర, పెప్పర్మింట్ ప్యాటీ.
-అవును, స్నూపీ అంటే ఇష్టం. -నాకు స్నూపీ అంటేనే ఎక్కువ ఇష్టమనుకోండి.
70 ఏళ్ళుగా, పీనట్స్ మన జీవితాల్లో ఒక భాగమైపోయింది.
పీనట్స్ అంటే, అదొక గ్రహం అనిపిస్తుంది.
ప్రేక్షకులే దాని ప్రపంచం.
దాన్ని ఇష్టపడనివారు ఉండరు, అందుకనే అదొక అద్భుతమైన విషయంగా మారిపోయింది.
పీనట్స్ విశ్వవ్యాప్తంగా అందరికీ ఆదర్శం కావచ్చు,
కానీ, దానికి కేంద్ర బిందువుగా ఉన్నది మాత్రం అమాయకుడైన చార్లీ బ్రౌన్.
నాకు పీనట్స్ అంటే ఇష్టం, అలాగే చార్లీ బ్రౌన్ కూడా.
నాకు చార్లీ బ్రౌన్ అంటే భలే ఇష్టం.
చార్లీ బ్రౌన్ ను చూస్తుంటే నన్ను నేను చూసుకున్నట్టుగానే ఉంటుంది.
ఇంతకీ, అసలు ఈ చార్లీ బ్రౌన్ ఎవరు?
అతను ఎక్కడి నుండి వచ్చాడు?
నేనెవరినో ఎవరికి కావాలి? నా గురించి ఎవరూ పట్టించుకోరు.
"హూ ఆర్ యూ, చార్లీ బ్రౌన్?"
వ్యాఖ్యాత: లుపిటా న్యోంగో.
చార్లీ బ్రౌన్ అనే పిల్లాడు ఇంకా రూపం సంతరించుకోకముందు,
చార్లెస్ షుల్జ్ అనే వ్యక్తి ఉండేవాడు. కార్టూనిస్టు కావాలనేది అతని కల.
కామిక్ స్ట్రిప్ రూపొందించాలని నేను కలలు కనేవాణ్ని.
నాకు ఆరేళ్ళ వయసున్నప్పటినుంచీ అదే కల కనేవాణ్ని.
దాదాపు తను పుట్టినప్పటి నుంచీ,
కామిక్స్ కోసమే చార్లెస్ షుల్జ్ పుట్టాడా అనిపించేది.
తను పసికూనగా ఉన్నప్పుడు...
లిన్ జాన్స్టన్ కార్టూనిస్ట్, "ఫర్ బెటర్ ఆర్ ఫర్ వర్స్"
...అతని అంకుల్స్ లో ఒకరు అతన్ని స్పార్క్ ప్లగ్ అని పిలిచేవారు,
ఆ పేరు స్పార్క్ ప్లగ్ ది హార్స్ అనే కామిక్ స్ట్రిప్ పాత్ర నుంచి వచ్చింది.
దాంతో, అందరూ అతన్ని స్పార్కీ అని పిలవడం మొదలెట్టారు.
అతనొక్కడే సంతానం అన్నమాట,
అతను చిన్నపిల్లాడుగా ఉన్నప్పుడు ఎవ్వరూ అతనితో పెద్దగా మాట్లాడేవారు కాదు.
అతనికి ఎంత సిగ్గు అంటే...
కారెన్ జాన్సన్ - మాజీ డైరెక్టర్ చార్లెస్ ఎమ్. షుల్జ్ మ్యూజియం
...తను తల్లితో కలసి సెయింట్ పాల్ వీధిలో నడిచి వెళ్లేటప్పుడు
తల వంచుకునే వెళ్లేవాడు.
ఇంత సిగ్గుపడే స్పార్కీ స్కూల్లో బాగా చదివేవాడు,
దాంతో పైతరగతికి ప్రమోట్ అయ్యాడు.
కానీ, అది కొత్త కష్టాలను తెచ్చిపెట్టింది.
తరగతి గదిలో అందరికంటే అతను ఒక సంవత్సరం చిన్నవాడు,
అది చిన్నతనంలో చాలా పెద్ద విషయం కదా.
చిప్ కిడ్ రచయిత/గ్రాఫిక్ డిజైనర్
తనకంటే పెద్దవాళ్లైన పిల్లలతో సమంగా అతను ముందుకు సాగలేకపోయాడు. కష్టంగా అనిపించింది.
స్కూల్లోని మిగతా పిల్లలు అతడిని అస్సలు పట్టించుకోవడమే లేదని అతనికి అనిపించింది.
జీన్ షుల్జ్ చార్లెస్ షుల్జ్ సతీమణి
స్కూల్ ముగిశాక, స్పార్కీకి తన తండ్రి బార్బర్ షాప్ లో గడపడమంటే ఇష్టం.
"ఒంటరితనం నన్ను బాధిస్తే, నేను మా నాన్న బార్బర్ షాప్ కి వెళ్లేవాణ్ని.
నాకు షేవింగ్ ఏమైనా కావాలా అని నన్ను ప్రతీసారు అడిగేవాళ్ళు."
కానీ అక్కడా ఇబ్బందులు తప్పలేదు.
నేను షాప్ కి వెెళ్లినప్పుడు, నాకు తను క్షవరం చేయడం మెదలుపెట్టినప్పుడు,
నన్ను ఇబ్బంది పెట్టే విషయం ఏమంటే, తను నాకు సగం క్షవరం చేశాక,
ఇంతలో మరో మంచి కస్టమర్ వచ్చేవాడు.
దాంతో తను నన్ను "నువ్వు కాస్త ఆ పక్కన కూర్చోని కసేపు వేచి ఉండు,
ఈలోగా నేను ఈయనకి క్షవరం చేసి పంపిస్తాను," అనేవాడు.
సగం క్షవరం చేసిన తలతో అలా వేచి ఉండటం నాకు భలే ఇబ్బందిగా ఉండేది.
తను మాధ్యమిక పాఠశాలకు వచ్చేసరికి,
చదువులో ముందు ఉండే స్పార్కీ వెనకబడటం మొదలుపెట్టాడు,
దానితో తను ఎందుకూ పనికిరాడని అతనికి అనిపించింది.
నేను ఎనిమిదో తరగతి చదివేటప్పుడు కాబోలు, చదువులో పూర్తిగా వెనకబడ్డాను.
అన్నింట్లోనూ ఫెయిల్ అయ్యాను.
అయితే తన స్కెచ్ బుక్ చూసి,
స్పార్కీ ఎంతో సంబరపడేవాడు.
ఎప్పుడూ బొమ్మలు గీస్తూ ఉండేవాడు, తను రోజూ చదివే వార్తా పత్రికల్లో కనిపించే
కామిక్స్ వంటివి తాను గీయకపోతానా అని కలలు కనేవాడు.
సెయింట్ పాల్ లో మేం రోజూ రెండు పేపర్లు తెప్పించేవాళ్లం, శనివారం రాత్రి,
మా నాన్న స్థానిక మందుల దుకాణానికి వెళ్లి,
రెండు మినియాపొలిస్ పత్రికలు కొనేవాడు, అలా మాకు 4 కామిక్ సెక్షన్లు చదివే వీలుకలిగేది.
నా వరకూ అదే నా ప్రపంచం.
నేనెవరు అనే అంశంపై ఐదు వందల పదాలు రాయాలట. నేనెవర్ని, స్నూపీ?
నేనొక బార్బర్ కొడుకుని.
నాకు బేస్ బాల్ అంటే ఇష్టం. స్కూల్ కి వెళ్తాను. కష్టపడి రోజంతా నెట్టుకొస్తాను.
ఈ వ్యాసం రాయడం చాలా కష్టం.
నీకు అర్థం కాదు, స్నూపీ. నువ్వు ఏనాడూ కష్టమైన పనులు చేయలేదుగా.
కూర్చోవడం, నిలబడటం, తిరగడం అంతేగా.
కుక్కల జీవితం చాాలా హాయిగా ఉంటుంది.
మార్చ్ మార్చ్ మార్చ్ మార్చ్
"స్పార్కీ యుద్దానికి బయల్దేరాడు!"
1942లో, స్పార్కీ సైన్యంలో చేరాడు.
"నువ్వు సైన్యంలో చేరితే ఏమవుతుంది?"
"వాళ్లు నిన్ను ఒక చోటకు పంపిస్తారు."
"నాకు అదంటేనే భయం."
ఇల్లు వదిలి వెళ్లడం స్పార్కీకి చాలా కష్టంగా అనిపించింది.
తల్లి దగ్గర అతనికి చనువు ఎక్కువ, ఆమె ఏమో చాలా కాలంగా అనారోగ్యంతో ఉంది.
తన తల్లి ఎంత తీవ్రమైన అనారోగ్యంతో ఉందో, స్పార్కీకి ఎవ్వరూ చెప్పలేదు.
ఆమె బతికే అవకాశాలు కూడా తక్కువే అని కూడా తనకి చెప్పలేదు.
అందువల్ల అతను ఎంతో ఒంటరితనంతో బాధపడ్డాడు.
నేను మిన్నెసోటాలోని పోర్ట్ స్నెల్లింగ్ కు రిపోర్ట్ చేయవలసిన
రోజు రాత్రి, ఆమె నాతో "బహుశా, మనం ఇప్పుడే గుడ్ బై చెప్పుకోవాలి,
ఎందుకంటే, ఇక మనిద్దరం మళ్లీ కలుసుకోలేకపోవచ్చు," అని అంది.
ఆ తర్వాత నేను వెళ్లిపోయాను.
తన తల్లి మరణం గురించి మాట్లాడినప్పుడు,
అతను చాలా బాధ పడేవాడు, దుఃఖంతో అతని గొంతు పెగిలేది కాదు.
తను కళ్లనీళ్ల పర్యంతం అయ్యేవాడు.
ఆ బాధ నుంచి అతను జీవితంలో ఎన్నడూ కోలుకోలేదు.
" ఇదంతా చాలా విచిత్రంగా ఉంటుంది.
మీరు ఏమీ ఆలోచించకుండా అలా ఊరికే నడుస్తూ ఉండవచ్చు.
కానీ, అకస్మాత్తుగా మీరేం పోగొట్టుకున్నారో అది గుర్తుకువస్తే..."
అటెన్షన్!
ఆ రోజులు ఎలా గడిచాయో కూడా నాకు అర్థంకాదు.
చాలా కాలమే గడిచి ఉండవచ్చు,
కానీ, అలాంటి విషయాలను ఏనాడూ మరచిపోలేం.
చిన్నప్పుడు స్పార్కీ ఏనాడూ ఇల్లు వదిలి ఒక్క రాత్రియినా బయట గడిపినవాడు కాదు.
కానీ యుద్ధ సమయంలో,
అతను ఫ్రాన్సు, జర్మనీ వంటి దేశాలకు వెళ్లాడు.
తను సైన్యంలో ఉన్నంతకాలం, స్పార్కీ ఇంటిమీద బెంగతో, ఒంటరితనంతో గడిపేవాడు.
అందువల్ల, తను చిన్నప్పుడు వేసినట్టే, బొమ్మలు వేస్తూ కాలం వెళ్లబుచ్చేవాడు.
తను ఎక్కడికి వెళ్లినా, స్కెచ్ బుక్ ను వెంట బెట్టుకుని వెళ్లేవాడు.
"యాజ్ వీ వర్" రూపకర్త: స్పార్కీ
యుద్ధం ముగిశాక, తను కార్టూనిస్టు కావాలని
మరింత గట్టి సంకల్పంతో స్వదేశానికి వచ్చాడు.
అన్నయ్యా, లెక్కల హోమ్ వర్క్ చేయడంలో నాకు సాయం చేయాలి.
నేను వ్యాసం రాయడంలో బిజీగా ఉన్నాను, కనిపించట్లేదా?
దేని గురించి వ్యాసం?
నేనెవరు అనే అంశం గురించి.
నువ్వు ఎవరా? నువ్వెవరో నేను చెబుతాను.
నువ్వు నా పెద్దన్నయ్యవి.
లెక్కల హోమ్ వర్క్ లో
నాకు సాయం చేయకపోతే మాత్రం నాకు చెత్త అన్నయ్యవి.
ఇదిగో, దీన్ని చూడు.
దేవుడా.
సరే. నీ దగ్గర రెండు యాపిల్ పళ్లున్నాయి. నేను మరో మూడు ఇచ్చాననుకో,
అప్పుడు నీ దగ్గర ఎన్ని ఉంటాయి?
ఎన్ని ఉంటే ఎవరికి ఎక్కువ?
నేను ఒకసారికి ఒక యాపిల్ కంటే ఎక్కువ ఎప్పుడైనా తిన్నానా.
అయినా, ఇన్ని యాపిల్స్ ఎవరు ఇస్తారు?
ఇక నేను వ్యాసం రాసినట్టే.
అన్నింటికీ మించి, స్పార్కీ కార్టూనిస్టు కావాలనుకున్నాడు.
అందుకోసం, చార్లీ బ్రౌన్ లాగ, అతను ప్రయత్నం ఆపకుండా కొనసాగించేవాడు.
అలాగే చార్లీ బ్రౌన్ లాగానే, విఫలమయ్యేవాడు కూడా.
"ద సాటర్డే ఈవినింగ్ పోస్ట్"కి నేను పది కార్టూన్లు పంపేవాణ్ని.
వాటిని ప్రచురించేలోగా, నేను ఒక కామిక్ స్ట్రిప్ మీద పని చేసేవాడిని.
ఆ కామిక్ స్ట్రిప్ ను పంపించి, మరో పనిలో మునిగిపోయేవాణ్ని.
స్పార్కీ గీసిన కొన్ని కార్టూన్లు ప్రచురణకు నోచుకున్నాయి,
కానీ అప్పటికి వాటిలో చార్లీ బ్రౌన్ కానీ, స్నూపీ కానీ ఉండేవి కాదు.
ఒకసారి నీ మొదటి కార్టూన్ ప్రచురణ అయ్యాక,
ఇక మనకు అడ్డే లేదు, అంతా సవ్యంగానే సాగుతుందని అనుకుంటాం, కానీ అలా జరగదు.
రెండు, మూడు కార్టూన్లను విక్రయించగలిగాను, తర్వాత నెలల తరబడి ఎవరూ కొనేవారు కాదు.
ఐదేళ్లపాటు స్పార్కీ ప్రయత్నాలు విఫలమవుతూనే వచ్చాయి.
అప్పుడే అతను ఓ విషయం గ్రహించాడు.
తను "లిటిల్ ఫోక్స్" పేరిట ఒక కామిక్ స్ట్రిప్ గీశాడు,
అందులో చార్లీ బ్రౌన్ అనే పాత్రను ప్రవేశపెట్టాడు...
కెవిన్ స్మిత్ సినీ నిర్మాత
...అలాగే అచ్చం స్నూపీ కాకపోయినా, అలాంటి పోలికలున్న ఓ కుక్కకూ స్థానం కల్పించాడు.
పిల్లల బొమ్మలు గీస్తుంటే, సంపాదకులకు ఇలాంటి బొమ్మలే
నచ్చుతాయన్న విషయం నెమ్మది నెమ్మదిగా నాకు బోధపడసాగింది.
చివరకు అతని కృషికి సత్ఫలితాలు అందసాగాయి.
1950లో ఒక రోజు,
స్పార్కీ "పీనట్స్" పేరిట తన తొలి కామిక్ స్ట్రిప్ ను ప్రచురించాడు.
ఈ రోజు నుండే ఆరంభం పీనట్స్
మొట్టమొదటగా ముద్రించబడిన స్ట్రిప్ లో మూడు పాత్రలు ఉన్నాయి.
ఒకటి ప్యాటీ అనే చిన్న పాప, రెండవది షెర్మీ అనే పిల్లాడు.
అదే స్ట్రిప్ లో చార్లీ బ్రౌన్ ఉన్నాడు, తను వారిద్దరి ముందు నుండి నడుచుకుంటూ వెళ్తాడు.
అదిగో అక్కడ ఉన్నాడు. అతనే చార్లీ బ్రౌన్. పాపం అమాయక "చార్లీ బ్రౌన్."
అతను అలా వెళ్లగానే "అబ్బా, వీడంటే నాకు చాలా అసహ్యం," అని అంటాడు.
అది...
కాస్త కఠినంగానే ఉన్నట్టు ఉంటుంది కదా?
రాబ్ ఆర్మ్ స్ట్రాంగ్ కార్టూనిస్ట్, "జంప్ స్టార్ట్"
కానీ చిన్నప్పుడు అలానే ఉంటుంది మరి.
పిల్లలు దురుసుగానే ఉంటారు. ఒకరి పట్ల మరొకరి ప్రవర్తన అలాగే ఉంటుంది...
డ్రూ బారీమోర్ నటి/నిర్మాత
...వారి ప్రవర్తన మీరు ఎలాంటి రక్షణ కవచాలు ఏర్పాటు చేసుకోవాలో తెలియజేస్తుంది.
ఇక మిగిలిన జీవితమంతా మీ రక్షణ కవచాన్ని ఎలా
తీసేయాలో గుర్తు చేసుకోవడానికే సరిపోతుంది.
అమెరికన్లు యావత్తూ చార్లీ బ్రౌన్ తో
ప్రేమలో పడటానికి ఎంతో కాలం పట్టలేదు.
ఈ పాత్రతో నన్ను నేను పోల్చుకోవచ్చు...
పాల్ ఫీగ్ సినీ నిర్మాత
...అతను కూడా నాలాగా విరక్తిగా లేదా అందరికీ నచ్చే విధంగా కాకుండా ఉంటాడు,
నాకు అలాగే అనిపిస్తుంది మరి. అది చిన్న విషయం కాదు.
జెన్నిఫర్ ఫిన్నీ బోలాన్ రచయిత్రి
చార్లీ బ్రౌన్ ను అంతా ఆట పట్టిస్తూ ఉండటాన్ని మనం చూస్తాం.
అతనికి మద్దతు ఇస్తాం, దేనికంటే, అతను ఒక మనిషి ఎలా ఉండాలో అలా ఉంటాడు.
ఎంతటి క్లిష్టమైన పరిస్థితులనైనా తట్టుకుని ముందుకు వెళ్తూనే ఉంటాడతను.
మియా సెక్ నటి
పడినా మళ్లీ లేచి, ప్రయత్నిస్తూనే ఉంటాడు. అందుకనే అతనంటే నాకిష్టం.
కీత్ ఎల్. విలియమ్స్ నటుడు
చివరకు స్పార్కీ కలలు ఫలించసాగాయి,
ఇంకా అది అతను తన వ్యక్తిత్వాన్ని కోల్పోకుండా చేయగలిగాడు.
చార్లీ బ్రౌన్ కి సంబంధించిన ఈ కథంతా.
నేను పడిన కష్టాల తాలూకు జ్ఞాపకాలివి.
చార్లీ బ్రౌన్ ఎంతో కొంత మనందరిలోనూ ఉన్నాడన్నది నా అభిప్రాయం.
ముఖ్యంగా నాలో. ప్రధానంగా నేనే చార్లీ బ్రౌన్ ను.
లైనస్,
నా గురించి నేను 500 పదాల్లో వ్యాసం రాసేదెలా?
నా గురించి రాసేందుకు అంతగా ఏమీ లేదు.
నిజానికి ఇది నీకొక గొప్ప అవకాశం,
చార్లీ బ్రౌన్.
దేనికి అవకాశం?
జీవితానికి సంబంధించిన ముఖ్యమైన ప్రశ్నలకు సమాధానాలు కనుగొనేందుకు ఇదొక అవకాశం.
నేనెవర్ని? ఇక్కడ ఎందుకు ఉన్నాను? ఈ ప్రపంచంలో నా ఉనికికి అర్థమేమిటి?
దేవుడా. వీటన్నింటికీ సమాధానాలు నేనెలా వెతికేది?
నాయనా, చార్లీ బ్రౌన్, నాకు క్లిష్టమైన ప్రశ్నలు ఎదురైనప్పుడు,
నేను చరిత్రకు ఎక్కిన మహామహులను జ్ఞప్తికి తెచ్చుకుంటాను.
స్పానిష్ నవలా రచయిత మిగెల్ డె సెర్వాంటిస్ ఏం రాశాడో తెలుసా,
"నువ్వు ఎవరితో తిరుగుతావో చెప్పు, నీ గురించి నేను చెబుతాను," అని.
నేనెవరితో తిరుగుతాను అంటే? దానికి అర్థమేమిటి?
దానికి అర్థం నువ్వు నీ స్నేహితులను గమనించాలని, చార్లీ బ్రౌన్.
నువ్వు కాలక్షేపం చేసే స్నేహితులు. వాళ్లే నీకు సాయం చేయగలరేమో.
ఏమో మరి, లైనస్. ఇది సాధ్యమయ్యే పనిలా కనిపించడం లేదు.
బాధ పడకు, చార్లీ బ్రౌన్.
జీవితానికి సంబంధించిన మౌలికమైన ప్రశ్నలకు సమాధానాలు వెతికేందుకు వారం రోజులుందిగా.
తను అచ్చం చార్లీ బ్రౌన్ లానే ఉంటానని స్పార్కీ అంటూ ఉంటాడు,
కానీ పీనట్స్ లోని ప్రతి పాత్రలోనూ స్పార్కీ లక్షణాలు ఎంతో కొంత ఉంటాయి.
పీనట్స్ సృష్టికర్త ఎలా...
పేయిజ్ బ్రాడాక్ - కార్టూనిస్ట్/ క్రియేటివ్ అసోసియేట్స్ లో క్రియేటివ్ డైరెక్టర్
...ఉండాలని మీరు అనుకుంటారో తను అలాగే ఉంటాడు.
అన్ని పాత్రలూ కలగలిపి ఒక మనిషిగా రూపొందిస్తే అదే అతను.
షుల్జ్ లోని తాత్వికమైన ఆలోచనలకు లైనస్ ప్రతీక.
లైనస్ లో ఈ వేదాంత ధోరణి కనబడుతూ ఉంటుంది కదా.
అతనొక వేదాంతి. స్పార్కీ కూడా అంతే.
జీవితానికి అర్థం ఏమిటి, ఈ విశ్వంలో మన స్థానం ఏమిటీ,
అన్నింటి మధ్య సమన్వయం ఎలా కుదిరింది వంటి పెద్ద పెద్ద ప్రశ్నలు వేస్తూ ఉంటాడు లైసన్.
"జీవితమనేది ఎంతో క్లిష్టమైనది, కాదంటావా, చార్లీ బ్రౌన్?"
నన్ను నేను లైనస్ తో పోల్చుకుంటా, ఎందుకంటే నా వద్ద కూడా పిల్లల దుప్పటి ఉండేది.
అతనిలాగే నేను కూడా నీలం రంగు దుప్పటిని,
నాతో తీసుకువెళ్తూ ఉండేవాణ్ని.
నా వద్ద కూడా అలాంటి దుప్పటి ఒకటి ఉండేది.
మా అమ్మ దుస్తులు ఉతికే చోట ఉండే వాషర్ డ్రయ్యర్ వద్ద
నేను నిలబడి నా దుప్పటి చూస్తూ
వాష్ సైకిల్ సమయంలో ఏడ్చేదాన్ని, మళ్లీ డ్రయ్యర్ సైకిల్ వచ్చినప్పుడూ ఏడ్చేదాన్ని.
అందువల్ల అందరూ నన్ను లైనస్ అని పిలిచేవారు.
జుప్!
అప్పుడప్పుడు లైనస్ తెలివైనవాడిగా, అప్పుడప్పుడు ఏమీ తెలియనివాడిలా ఉంటాడు.
మరికొన్నిసార్లు అమాయకంగా, ఇంకొన్నిసార్లు అన్నీ తెలిసిన ఆరిందాలా ఉంటాడు.
అతని వ్యక్తిత్వం వల్లనే అతనిలో అన్ని ఆలోచనలు పుట్టుకొస్తూ ఉంటాయి.
స్పార్కీలోని మంచితనానికి లైనస్, చార్లీ బ్రౌన్ ప్రతీకలు.
మరోవైపు లైనస్ అక్క లూసీ...
లూసీ చాలా దురుసు మనిషి.
"నువ్వు చాలా బోర్ కొట్టిస్తావు, చార్లీ బ్రౌన్."
గయ్యాళి, భయం గొలిపే మనిషి కూడా.
లూసీ సరదాగా ఉంటుంది, కానీ ఆమెలో దురుసు స్వభావం ఎక్కువే.
మనలో చాలామంది ఆమెను ఇష్టపడరు, దేనికంటే ఆమె దురుసు మనిషి కావడమే.
కానీ అదే సమయంలో,
ఆమెలో దురుసుతనానికి మించిన మంచితనమూ ఉంది.
లూసీ ఫుట్ బాల్ తో ఉంటే అప్పుడు జరిగే హంగామా గురించి అందరికీ తెలిసిందే.
చార్లీ బ్రౌన్ పరుగున వస్తే, లూసీ చివరి క్షణంలో బంతిని పక్కకు లాగేస్తుంది...
నోవా ష్నాప్ నటుడు
...అతను పెద్దగా అరుస్తూ, పడతాడు.
తను మళ్లీ అలాగే చేసింది!
అద్భుతం.
-ఆహ్! -హా!
దుబుక్!
ఏ పాత్ర పట్ల నేను ఎక్కువ సానుభూతి చూపిస్తాను?
నాకైతే అన్నీ ఇష్టమే ఎందుకంటే ప్రతి పాత్రలోనూ ఎంతో కొంత నా పోలికలుంటాయి.
నాలో ఉన్న వ్యంగ్య ధోరణికి లూసీ పాత్ర అద్దం పడుతుంది.
నాలో అమాయకత్వానికి చార్లీ బ్రౌన్ ప్రతీక.
నా వల్ల కాదు.
నాలోని స్వాప్నికుడిని స్నూపీ ప్రతిబింబిస్తుంది.
స్నూపీ.
చార్లీ బ్రౌన్ సహా ఇతర పాత్రలు కాస్తో కూస్తో స్పార్కీని పోలి ఉంటే,
ఇక స్నూపికైతే ఆకాశమే హద్దు.
కుక్కలా ఉండేందుకు ఏ మాత్రం అంగీకరించని కుక్క స్నూపీ,
అది ఎంతో ఆకాంక్షగలది, కదా?
దేవుడా. నాకు స్నూపీ అంటే ఎంతో ఇష్టం. అది భలే ముద్దుగా, సరదాగా ఉంటుంది.
అందరూ స్నూపీని ఇష్టపడతారు, ఎందుకంటే, మనమంతా
ఎలా ఉండాలనుకుంటామో అది అలా ఉంటుంది గనుక.
"సరే, నేను ఇవాళ యుద్ధ విమానం నడుపుతాను,
మర్నాడు, నేను ఇవాళ ఒక గొప్ప నటుడిలా ఉంటాను," అని ఏవేవో ఊహించుకుంటాం.
స్నూపీ అచ్చం అలానే ఉంటూ, తనదైన లోకంలో విహరిస్తూ ఉంటుంది.
కానీ స్నూపీకి కూడా స్పార్కీ జీవితంలో నిజంగా చోటు ఉన్నమాట నిజం.
నాకు 13 ఏళ్ళ వయస్సున్నప్పుడు నా దగ్గర ఉన్న కుక్కను
ఆధారంగా తీసుకొని స్నూపీ పాత్రను రూపొందించాను.
స్నూపీ హాకీ, ఐస్ స్కేటింగ్ ఆడటానికి కారణమేంటంటే, షుల్జ్ అవే ఆటలు ఆడేవాడు.
పెనాల్టీ బాక్స్
కాబట్టి, పాత్రలకు జీవం పోసే అందరిలాగే,
అతని పోలికలు కూడా పాత్రలలో బాగా కనిపిస్తాయి,
పాత్రలు మాట్లాడే విధానంలోనూ, వాటి ఇష్టాయిష్టాల విషయంలోనూ
ఆ సంగతి స్పష్టంగా బోధపడుతుంది.
ఈ వ్యాసం రాసి మంచి మార్కులు కొట్టేయాలి.
నేను ఒక నిపుణుడిని సంప్రదిస్తే మంచిదేమో.
మానసిక వైద్య సహాయం 5 సెంట్లు డాక్టర్ ఉన్నారు
హాయ్, చార్లీ బ్రౌన్. ఇవాళ నీ సమస్య ఏంటి?
నా వ్యాసం రాయడంలో ఇబ్బంది పడుతున్నాను, లూసీ.
నువ్వేమన్నా సాయం చేయగలవా?
తప్పకుండా. నిజానికి నీ గురించి, నీలోని లోపాల గురించి నేనెంతో ఆలోచించాను.
నా లోపాలా? నేను వ్యాసం రాయడానికి అవి ఎలా తోడ్పడతాయో...
చూడు, చార్లీ బ్రౌన్.
ఒక నిపుణుడు నీలో ఉన్న ఎన్నో లోపాలను
ఎత్తి చూపించడానికి మించి నువ్వెవరో తెలుసుకోవడానికి మరో మంచి మార్గం లేదు.
నాలో ఎన్నో లోపాలున్నాయా?
అవును.
అందుకోసం నేనొక వ్యవస్థను రూపొందించాను, అది చూస్తే, నీకు అవగాహన కలుగుతుంది.
సౌకర్యవంతంగా కూర్చో, చార్లీ బ్రౌన్.
నీలోని లోపాలు, చిన్నపాటి తప్పిదాలపై నేను కొన్ని వందల స్లైడ్లు రూపొందించాను.
దయచేసి, లైట్లు ఆపేయండి.
నీ చిన్నతనం నుంచి మొదలు పెడదాం.
అమాయక చార్లీ బ్రౌన్... అవును, సర్!
చూస్తున్నావుగా, చిన్నప్పటి నుంచీ,
నిన్నెవరూ ఇష్టపడేవారు కాదు.
వీడంటే నాకు చాలా అసహ్యం!
నీకు గుర్తింపు లేదు.
నీ తోటివారికి ఉన్నంత నైపుణ్యం నీలో ఉండేది కాదు.
చూశావా?
ఇప్పుడు, మరికాస్త శ్రద్ధగా చూడు.
మనం మరింత లోతుగా పరిశోధిస్తే, ఒక నమూనా మనకు కళ్లకు కడుతుంది,
వరుస వైఫల్యాలకు ప్రతీక ఆ నమూనా.
ఢమాల్!
నీ నాయకత్వంలో,
నువ్వు ఆడిన ప్రతీ ఆట కూడా మీ బేస్ బాల్ జట్టు ఓడిపోయింది.
మేం కొన్నిసార్లు గెలిచాం.
అవును, మీరు గెలిచింది నీ చెయ్యి విరిగినప్పుడు మాత్రమే.
ఆటలకు సంబంధించిన మరో విషయం,
నువ్వు ఇప్పటిదాకా ఒక్కసారి కూడా ఫుట్ బాల్ ను తన్నలేకపోయావు.
చూశావా?
జట్టుతో కాకుండా, నువ్వు ఒంటరిగా ఆడిన ఆటల్లోనూ నీకు ఓటమే ఎదురైంది.
ఇతరులతో కలసి ఆడినా, ఒక్కడివే ఆడినా నీది ఓటమే.
ఇక వేలంటైన్స్ డే సంగతి చూద్దాం.
అబ్బా!
చాలు! ఇంక నేను చూడలేను.
నీ వ్యాసానికి నేను సాయపడ్డాననుకుంటా! త్వరలో వర్గీకృత బిల్లు పంపిస్తా!
ఓటమి, ఓటమి, ఓటమి.
నిట్టూర్పు
చార్లీబ్రౌన్ పాత్ర రూపకల్పనలో తన చిన్ననాటి అనుభవాలే స్పార్కీకి దోహదపడ్డాయి.
కానీ తనకు పిల్లలు పుట్టాక,
వాళ్ల బాల్యంలో నుంచే పీనట్స్ లోని పాత్రలు ప్రాణం పోసుకున్నాయి.
నా పిల్లలను గమనిస్తూ ఉంటేనే నాకు ఎన్నో ఐడియాలు తట్టేవన్న సంగతిని
నేను ఒప్పుకుని తీరాల్సిందే.
వాళ్ల మధ్య జరిగే చిన్నపాటి వాదులాటలు వంటివాటిని గమనిస్తే,
నాకు ఎన్నో ఐడియాలు తట్టేవి.
ఏదో ఒక దృష్టి కోణం నుంచి చూసినప్పుడు మాత్రమే
వినోదం బాగా పండుతుందనేది నా నమ్మకం.
పాత్రలకు ప్రాణం పోసే వ్యక్తి విషయంలో అతని స్వీయానుభవాలే అతని దృష్టికోణం.
చిన్నప్పటినుంచీ కూడా ఒకటి అనుకునేవాణ్ని,
అదేంటంటే, ఎవరో ఒక వ్యక్తి అమెరికాలో ఎక్కడో ఉన్నాడని,
తను ఒక పెద్ద డెస్కు ముందు కూర్చునే వాడని, అతనికి భార్యా బిడ్డలు కూడా ఉండేవారని.
అతను లేచి, స్నూపీ బొమ్మ గీసి, తర్వాత ఐస్ స్కేటింగ్ చేసేవాడనీ అనుకునేవాణ్ని.
ఒక కుర్రాడు నమూనా విమానాలు తయారు చేస్తూ ఉన్నాడు,
తాజాగా తాను తయారు చేసిన ఒక నమూనాను నాకు చూపించాడు.
అంతే, అకస్మాత్తుగా స్నూపీ ఒక డాగ్ హౌస్ పై నిలబడి
యుద్ధ విమానం నడుపుతున్నట్టు ఊహించుకుంటున్న బొమ్మ గీస్తే ఎలా ఉంటుందన్న ఐడియా తట్టింది.
ఒక రోజు, అతని కొడుకు క్రెగ్ ఏదో మాట్లాడుతుంటే అతను వింటున్నాడు,
ఈలోగా అటుగా ఓ కుర్రాడు వచ్చాడు, అతన్ని చూసి క్రెగ్,
" అతన్ని చూస్తే జోయ్ కూల్ లాగ ఉన్నాడు కదూ," అన్నాడు.
అలా జోయ్ కూల్ అనే పాత్ర ఆవిర్భవించింది.
కామిక్ స్ట్రిప్ లోని ప్రతి విషయమూ స్పార్కీకి సంబంధించినదే.
ష్రోయడర్ సింఫనీ వాయిస్తున్నట్టు అతను రాశాడంటే,
అది అతనికి ఎంతో ఇష్టమైన సింఫనీ అని అర్థం.
దేవుడా!
తన జీవితాన్నే స్ఫూర్తిగా తీసుకుని అతను బొమ్మలు గీశాడు.
మనం అతని పక్కనే ఉన్నప్పుడు తను మనల్ని ఎలా పరిశీలిస్తున్నాడా అని ఆశ్చర్యపోతాం.
తనని బంగారు కొండ అని పిలిచేదాన్ని. తర్వాత అదే పేరు కామిక్ స్ట్రిప్ లో కనిపించింది...
"ఇది నా బంగారు కొండకు ప్రత్యేకం."
...ఇదే పేరుతో పిలుస్తూ శాలీ...
నా బంగారు కొండకు హ్యాపీ వాలెంటైన్స్ డే!
...లైనస్ ని హింసించేది.
"నేను నీ బంగారు కొండను కాదు."
"పిగ్పెన్." ఈ పదానికి అర్థం ఏంటి?
నా స్నేహితుడు తన పిల్లల్ని వింత పేర్లతో పిలిచేవాడు. అలా వచ్చింది "పిగ్పెన్."
తన కొడుకు హాలులో పరిగెత్తుతూ ఉంటే, అతన్ని ఉద్దేశించి,
"వెళ్లి పడుకో, పిగ్పెన్," అన్నాడు.
అప్పుడు ఈ పేరు నా కామిక్ స్ట్రిప్ లో ఏదైనా పాత్రకు పెడితే బాగుంటుందని అనిపించింది.
ఇదొక చిత్రమైన పాత్ర, ఎప్పుడూ నవ్వులపాలవుతూ ఉంటాడు.
అప్పుడప్పుడు ఇతర పాత్రలు,
పిగ్పెన్ వద్దకు వచ్చి "నిన్ను చూసి నువ్వు సిగ్గు పడాలి," అంటూ ఉంటాయి.
"అతను ఎలా కనిపిస్తాడో తెలుసా?" "ఎలా?"
"మట్టి మనిషి."
అయినా అతనేం బాధపడేవాడు కాదు. పిగ్పెన్ లో ఉన్న హుందాతనం అదే.
ఒక హిజ్రా చిన్నారిగా,
నాకు ఆ విషయం నచ్చింది అనుకుంటాను.
లూసీ వల్ల ఏమీ ఉపయోగం లేదు.
మరొకరి అభిప్రాయం తీసుకోవడం మంచిదనుకుంటా.
తొంభై ఏడు, 98, 99, 100.
ఇప్పుడు నా వంతు.
పిగ్పెన్!
నువ్వు అంతా పాడు చేస్తున్నావు.
హాయ్, చార్లీ బ్రౌన్. మట్టి పిడకలు చేయడంలో నాకు సాయం చేస్తావా?
నాకు వీలు కాదు, పిగ్పెన్. నేను స్కూల్ ప్రాజెక్టు ఒకటి పూర్తి చేయాలి.
హే! రండి, మాతో తాడు ఆట ఆడండి!
కుదరదు. ఆ ఎర్ర జుట్టు అమ్మాయి ఇటే వస్తోంది.
ఏమైంది, చార్లీ బ్రౌన్?
-తను నన్ను చూడకూడదు. -ఎందుకని?
తను నన్ను చూసి ఇష్టపడకపోతే?
నీకు నువ్వు నచ్చావా లేదా అన్నదే ముఖ్యం.
నన్ను నేను ఇష్టపడతాను. ఇతరులు ఏమనుకుంటున్నారో నాకు అనవసరం.
నిజంగా? నువ్వు... మురికిగా ఉంటావని వాళ్లనుకున్నా సరేనా?
నేను మురికిగా ఉన్నానని అనుకోను. నేను చరిత్రలో ఒక భాగమని,
ఏళ్ల తరబడి దుమ్మూ ధూళితో ఉన్నానని భావిస్తాను.
నీ అంతటి ఆత్మ విశ్వాసం నాకు లేదు, పిగ్పెన్.
ఆ చిట్టి ఎర్ర జుట్టు అమ్మాయి నన్ను చూడక ముందే నేను వెళ్లిపోవడం మంచిది.
పిచ్చి చార్లీ బ్రౌన్.
చార్లీ బ్రౌన్ మాదిరిగానే,
నిజ జీవితంలో స్పార్కీకి కూడా ఒక ఎర్ర జుట్టు అమ్మాయి ఉండేది.
యువకుడిగా ఉన్నప్పుడు స్పార్కీ కూడా డొనా వోల్డ్ అనే ఎర్ర జుట్టు అమ్మాయిని కలిశాడు.
ఆమెతో పీకల్లోతు ప్రేమలో పడ్డాడు.
డోనాకు అప్పటికే ఒక అగ్నిమాపక శాఖలో పని చేసేవాడితో పెళ్లి కుదిరింది,
అయితే అతన్ని చేసుకోవాలో వద్దో అనే సందేహంలో ఉండేది.
దాంతో అతనితో తెగతెంపులు చేసుకుని, స్పార్కీతో చేయి కలిపింది.
తను నన్ను పెళ్లి చేసుకుంటుందని ఎన్నో కలలు కనేవాణ్ని.
కానీ తను నన్ను పెళ్లి చేసుకోలేదు.
"నేను మరింత కష్టపడితే,
నేను అలా చేస్తే, లేదా ఇలా చేస్తే...
తను ఆ మంటలు ఆర్పేవాణ్ని మరచిపోయి నన్ను చేసుకుంటుంది," అని అతను అనుకునేవాడు.
కానీ, ఆమె ఒక నిర్ణయం తీసుకొని ఆ మంటలు ఆర్పేవాణ్ని పెళ్లి చేసేసుకుంది.
ఆమెను ఎంతగానో ఆరాధించాను. నా మనసు ఇచ్చా. కానీ ఆమె వెళ్లిపోయింది.
ఎవరూ నన్ను ఇష్టపడరని తెలుసు..
ఆ విషయాన్ని సరిగ్గా చూసుకోలేదు. దాని గురించి ఎన్నో ఏళ్లు కలలు కన్నాను.
ఆ అమ్మాయిని పెళ్లి చేసుకోవాలనుకున్నాడు.
చార్లీ బ్రౌన్ విషయంలో కూడా జరిగింది అదే కదా.
-ఉత్తరాలు -ఫ్లిప్!
పీనట్స్ గ్యాంగ్ లో ప్రేమ కలసి రాని వ్యక్తి
చార్లీ బ్రౌన్ ఒక్కడే కాదు.
ప్రతిఫలం ఆశించని ప్రేమ పీనట్స్ ప్రపంచానికి సొంతం.
లూసీకి ష్రోయడర్ అంటే ఇష్టం.
అతనేమో ఎప్పుడూ "కుదరదు" అంటాడు. నాకు నవ్వు తెప్పించే అంశం అదే.
లాలో అల్కరాజ్ కార్టూనిస్ట్, "లా కుకరచ్చా"
లైనస్ అంటే శాలికి ఇష్టం.
ఒక సందర్భంలో, పెప్పెర్ మింట్ ప్యాటీ చార్లీ బ్రౌన్ ను ఇష్టపడుతుంది.
ఇలా పిల్లల మధ్య తెగిపోని బంధం ఉంటుంది
వాళ్ల గుండెల నిండా ప్రేమ ఉంటుంది, ఆ ప్రేమకు... ప్రతిస్పందన మాత్రం దొరకదు.
చిట్టి ఎర్ర జుట్టు అమ్మాయి కోసం అతని ఎడ తెగని ప్రయత్నం
ఒక విధంగా నాకు సంబంధించినదే అనిపిస్తుంది,
ఎందుకంటే స్కూల్లో ఒక అమ్మాయి అంటే
నేను పడి చచ్చేవాణ్ని, కానీ ఎప్పుడూ ఆమె దగ్గరకైనా వెళ్లలేదు నేను.
ఇరా గ్లాస్ "దిస్ అమెరికన్ లైఫ్"
"ఎలాగైనా సరే ఇవాళ ఆమె దగ్గరకు వెళ్తాను.
వెళ్లి ఆ ఎర్రజుట్టు అమ్మాయితో మాట్లాడి తీరతాను" అని అనుకుంటాను.
ఎప్పుడూ "ఇవాళే" అని అనుకుంటుంటాను. కానీ ఆ ఇవాళ అనేది ఎప్పటికీ రానే రాదు.
ప్రేమ నీ చేత చిత్ర విచిత్రమైన పనులు చేయిస్తుంది...
నీలో చాలా ప్రతిభ ఉంది, ష్రోయడర్.
అందరూ నిన్ను ఇష్టపడటానికి నీ సంగీతమే కారణమంటావా?
కావచ్చు, చార్లీ బ్రౌన్, కానీ గమ్మత్తైన విషయం ఏంటంటే,
ఏకాంతంగా కూర్చుని పియానో వాయించడమే నాకు ఎంతో ఇష్టమైన పని.
నువ్వెవరో నీ సంగీతమే చెబుతోంది అన్నట్టు అన్నమాట.
మరి నేనెవరో చెప్పే సంగీతం ఏమై ఉంటుందో.
నీ వ్యాసం ఎంత వరకూ వచ్చింది చార్లీ బ్రౌన్? నా స్లైడ్ షో ఏమైనా ఉపయోగపడిందా?
హాయ్, ష్రోయడర్. నన్ను మిస్ అయ్యావా?
ఏళ్లు గడుస్తుంటే, పీనట్స్ కూడా ఎదిగింది, స్పార్కీలాగానే అది కూడా మారింది.
ఎప్పుడూ సరదాయే అందులో ప్రధానాంశం కాదు.
నా పిల్లలు ఎదిగారు, స్ట్రిప్ లో పిల్లలకు ప్రాతినిథ్యం తగ్గుతూ వచ్చింది.
స్ట్రిప్ ఒక సంగ్రహతను సంతరించుకుంది,
అందులోని పిల్లల పాత్రలు పెద్దలకు ప్రతిరూపాలుగా,
పెద్దలు ఎదుర్కునే సమస్యలకు ప్రతీకలుగా మారుతూ వచ్చాయి.
అది ముద్దులొలికే కార్టూన్, నవ్వించే పాత్రలు, సరదా సన్నివేశాలు.
కానీ వాటిలోనూ ఎంతో నిగూఢత దాగి ఉంది.
పాత్రలు చాలా సంక్లిష్టమైనవి, మనుషుల భావాలనూ, భావావేశాలనూ,
వారి పరిస్థితులను అవి ప్రతిఫలించేవి.
మనుషుల మనోభావాలను ఒడిసిపట్టుకోవడంలో అతను బహు నేర్పరి.
అల్ రోకర్ జర్నలిస్ట్
దేశం యొక్క మనోభావాన్ని తను ఇట్టే పట్టేశాడు.
తను ఎప్పుడూ సత్యం కోసం అన్వేషిస్తూ ఉండేవాడని...
బిల్లీ జీన్ కింగ్ టెన్నిస్ ఛాంపియన్/హక్కుల కార్యకర్త
...అదే చెప్పేవాడని నాకనిపిస్తుంది.
ఈ ప్రపంచం అందరికీ ఒక సమానమైన వేదిక కావాలని అభిలషించేవాడు. తను నమ్మిన సత్యం అదే.
60ల దశకం చివర్లో, పెప్పర్మింట్ ప్యాటీకి స్పార్కీ రూపకల్పన చేశాడు,
ఆమె ఒక స్వతంత్రమైన అమ్మాయి, తన తల్లితో కలిసి ఉంటుంది,
శాండల్స్, షార్ట్స్ వేసుకుని, స్కూల్ నిబంధనావళిని ఉల్లంఘిస్తుంది.
ఆమె అందరిలా ఉండదు.
కామిక్ పేజీల్లో సాధారణంగా కనిపించేటటువంటి
మహిళ పాత్రలా తన పాత్ర ఉండదు.
తనకంటూ ఒక సొంత వ్యక్తిత్వం ఉంది.
ఆమె విలక్షణంగా ఉండేది. అలా ఉండటం ఆమెకు నచ్చుతుంది,
తన గురించి తనకు పూర్తి అవగాహన ఉంది.
పెప్పర్మింట్ ప్యాటీకి మార్కులు బాగా వచ్చేవి కావు.
తను ఎప్పుడూ తరగతి గదిలో నిద్రపోతూ ఉంటుంది.
కానీ ఆమె బేస్ బాల్ లో బంతిని చక్కగా విసిరేది.
చక్ బేస్ బాల్ జట్టును ఆమె ప్రతిసారీ ఓడించేది.
కొన్నిసార్లయితే, 100-1 స్కోరు తేడాతో.
ఆటలంటే ఇష్టపడే పెప్పర్మింట్ ప్యాటీ పాత్ర
పాక్షికంగా స్పార్కీ స్నేహితురాలైన టెన్నిస్ దిగ్గజం
బిల్లీ జీన్ కింగ్ ను అధారంగా చేసుకొని రూపొందించబడింది.
మహిళలు, అందులోనూ క్రీడల్లో రాణించే అమ్మాయిలను చూస్తే,
అమ్మాయిని కాబట్టి నాకు " అద్భుతం కదా," అని నాకు అనిపిస్తుంది.
స్పార్కీ చాలా పెద్ద స్త్రీవాది.
పీనట్స్ ప్రపంచంలో,
తాను రూపొందించే అమ్మాయిల పాత్రలు దృఢమైనవిగా,
కొన్ని సందర్భాల్లో అబ్బాయిల కంటే దృఢమైనవిగా ఉండేలా చూసేవాడు.
మాట్లాడు!
కామిక్ స్ట్రిప్పులు నిజంగానే మన సంస్కృతిని ప్రతిబింబించాయి.
పిల్లలు అనుసరిస్తున్న కొత్త ట్రెండ్ అయిన మరింత స్వతంత్రంగా, నిర్భయంగా వ్యవహరించే
తీరుకు నిజంగానే పెప్పర్మింట్ ప్యాటీ ప్రాతినిధ్యం వహిస్తుండవచ్చు.
"ఇదిగో వస్తున్నా, కాచుకోండి! దమ్ముంటే నన్ను అడ్డుకోండి!"
బిషా!
పర్యాటక జట్టు 12
ఆతిథ్య జట్టు 00
యా!
అదీ!
భలే ఆడావు, చక్.
కానీ ఇక్కడ నీ ఏకాగ్రత దెబ్బ తిన్నట్టుంది.
ఈ దిబ్బ మీద నిల్చోవద్దని నీ టీమ్ మేనేజర్ నీకు చెప్పలేదంటే ఆశ్చర్యంగా ఉంది.
మేనేజర్ అతనే సర్.
నీకేం కాలేదుగా, చార్లీ బ్రౌన్?
నా హోమ్ వర్క్ గురించి ఆలోచిస్తున్నా.
జీవితానికి అర్థం ఏంటన్నది నేను కనుక్కోవాలి.
బాబోయ్, చక్, అది చాలా కష్టమైన పనే.
మా టీచర్ మాకు ఏ హోమ్ వర్క్ ఇవ్వనందుకు నాకు చాలా ఆనందంగా ఉంది.
మనకు ఈ వారంలో ప్రతీ రోజూ హోమ్ వర్క్ ఉంది కదా, సర్.
జీవితానికి అర్థం ఏమిటనే విషయంలో జనం ఎప్పుడూ గందరగోళంలో పడుతూనే ఉంటారు,
చార్లీ బ్రౌన్.
ప్రేమను ఇచ్చి పుచ్చుకోవడమే జీవితానికి పరమార్థమని
మా తాతగారు ఎప్పుడూ చెబుతూ ఉండేవారు.
ఆయన ఎప్పుడూ నిట్టూరుస్తూ ఉండేవారు కూడా.
నన్ను అసలు ఎవరైనా ప్రేమించగలరా అనేది నాకు అంతుపట్టని విషయం.
సాయం చెయ్యమని లూసీని అడిగితే, తను నాలోని తప్పులను మాత్రమే చెప్పింది.
అసలు నాలో మంచి లక్షణాలే లేవా?
తప్పకుండా ఉన్నాయి, చక్. నీలో ఎన్నో మంచి లక్షణాలు ఉన్నాయి.
అవునా? మచ్చుకు ఒకటి చెప్పు.
నువ్వు చాలా దయగల వాడివి.
చాలా మంచివాడివి.
నువ్వు అందరికీ సాయపడతావు, ఎంతో సాయం చేస్తావు, చక్.
వావ్. మంచితనం, దయ, సాయపడటం. ధన్యవాదాలు, మిత్రులారా!
హేయ్, లూసీ. ఓ విషయం చెప్పనా?
నువ్వు చెప్పింది తప్పు. నేను దయగలవాణ్ని, మంచివాణ్ని, సాయపడేవాణ్ని.
అలా అని వాళ్లు కాక ఇంకెవరు చెప్తారు, చార్లీ బ్రౌన్.
నువ్వు విసిరే బంతులను చాలా తేలిగ్గా కొట్టగలరు కనుక నీకు మంచితనం ఉంది.
వాళ్లకి నువ్వు చాలా పరుగులు ఇస్తున్నావు కనుక నీకు దయాగుణం ఉంది.
ఇక ఆటల్లో గెలిచేందుకు వాళ్లకి సాయపడుతున్నావు కదా.
నువ్వు అచ్చం మా తాతగారిలాగే నిట్టూర్చావు, చార్లీ బ్రౌన్.
పీనట్స్ గ్యాంగ్ లో చేరిన చిట్ట చివరి ప్రధాన పాత్రల్లో
ఫ్రాంక్లిన్ ఆర్మ్ స్ట్రాంగ్ కూడా ఒకటి.
అతను రంగ ప్రవేశం చేశాక, ఆ కామిక్స్ తీరునే అతను పూర్తిగా మార్చేశాడు.
నేను ఎనిమిదో తరగతి చదువుతున్నప్పుడు పీనట్స్ లోకి ఫ్రాంక్లిన్ ప్రవేశించాడు.
నేను చూసి, "వావ్" ఒక నల్లజాతి పాత్ర ఉందే అనుకున్నా.
తనొక నల్లజాతి కుర్రాడు.
నేను కామిక్ స్ట్రిప్ చదువుతుంటే అకస్మాత్తుగా నాలాగే ఉన్న
ఒక కుర్రాడు కనిపించాడు.
ఇప్పుడు ఇది పెద్ద విషయం కాకపోవచ్చు, కానీ 1968లో,
ఒక కామిక్ స్ట్రిప్ లో నల్లజాతి, తెల్లజాతి పిల్లలు కలిసి ఆడుకోవడం చాలా పెద్ద విషయమే.
తను ఫ్రాంక్లిన్ ను స్ట్రిప్ లోకి తెచ్చిన సంవత్సరం అయిన 1968లో,
డాక్టర్ కింగ్ దారుణ హత్యకు నిరసనగా నగరాలన్నీ తగలబడుతున్నాయి.
డాక్టర్ మార్టిన్ లూథర్ కింగ్,
మానవ హక్కుల ఉద్యమంలో అహింసా విధానానికి నాయకుడు,
ఆయనను టెన్నెస్సీలోని మెంఫిస్ నగరంలో కాల్చి చంపారు.
తర్వాత హారియట్ గ్లిక్మన్ అనే మహిళ స్పార్కీని సంప్రదించింది.
"షుల్జ్, మీ కార్టూన్ల ద్వారా ఏదో ఒకటి చేయడానికి ఇదే మంచి సందర్భం,"
అని ఆమె అంది.
"పీనట్స్ లో ఒక నల్లజాతి పిల్లాడ్ని పాత్రను చేర్చండి," అని ఆమె కోరింది.
అతనేమో, "నా వల్ల కాదు. నల్లజాతి పిల్లాడి ప్రవర్తన ఎలా ఉంటుందో నాకు తెలీదు" అన్నాడు.
కనుక, హారియట్ గ్లిక్మన్, నల్లవారైన తన మిత్రులు కెన్నెత్ కెల్లీని,
మోనికా గన్నింగ్ ని, ఇంకా తల్లిదండ్రులను షుల్జ్ కు లేఖ రాయమని కోరింది.
అప్పట్లో, కామిక్స్ లో ఇతర వర్ణాల పిల్లల పాత్రలు ఉండేవి కావు,
ఆ విషయంలో మార్పు తీసుకురాగలిగితే,
పిల్లలకు మేలు కలుగుతుందని స్పార్కీ గ్రహించాడు.
వర్ణ వివక్షను ఎత్తి చూపించేలా ఏదో ఒకటి చేయాలి అని
అతను దృఢంగా అనుకున్నాడు.
పక్షపాత రహితంగా ఆలోచించే అతని మనస్తత్వాన్ని మీరు అర్థం చేసుకోవచ్చు.
జాతుల మధ్య అసమానతలు మంచివి కావనేది నా ఉద్దేశం.
చాలాకాలం పాటు ఫ్రాంక్లిన్ ను స్ట్రిప్ లో చేర్చకుండా
నిలిపి ఉంచాను, ఎందుకంటే ఆ పాత్రను సరిగ్గా రూపొందించలేననే భావన నాకు ఉండింది.
దయచేసి, ఒకటివ్వండి
ఊరికే నల్లజాతి వాళ్ళ మెప్పు కోసం ఆ పాత్రను ప్రవేశపెట్టాలని నేను అనుకోలేదు.
ఎలాంటి ఆర్భాటం లేకుండా ప్రవేశ పెట్టాలని భావించాను.
ఇద్దరు పిల్లలు బీచ్ లో కలిసి ఆడుకునే సందర్భంలో నేను ఆ పాత్రను ప్రవేశపెట్టాను.
ఇసుకలో కోటలు కట్టడం తమ ఇద్దరికీ ఇష్టమని వాళ్లు గుర్తిస్తారు.
తమలో ఒకరు నల్లజాతి, మరొకరు తెల్లజాతి వారనే సంగతిని వాళ్ళు పట్టించుకోరు.
"ఇప్పుడు చూడు, చార్లీ బ్రౌన్.
ఇదిగో అసలైన ఇసుక కోట!"
పత్రికలవాళ్లు స్ట్రిప్ ను ప్రచురించబోమని బెదిరించారు.
అతను "అలాగా, సరే ప్రచురించకండి," అని జవాబిచ్చాడు. దాంతో వాళ్లు వెనక్కు తగ్గారు.
తర్వాత వాళ్లు, "కనీసం, స్కూల్లోనైనా ఇద్దరూ కలిసి ఉన్నట్టు చూపించొద్దు," అని అడిగారు.
కానీ అతను దానికి పూర్తి భిన్నంగా చేశాడు.
ఫ్రాంక్లిన్ లో ఆసక్తి గొలిపే లక్షణం ఏమిటంటే,
అతను ఎంత సీరియస్ గా అనిపించినా కానీ, అతని వ్యక్తిత్వాన్ని అంతగా గమనించరు,
తను చాలా సీరియస్ గా ఉండే కుర్రాడు ఇప్పుడు పెద్దవాడిని అయ్యాక
దాని గురించి తలచుకుంటే నాకొకటి అనిపిస్తింది,
అది శ్వేత జాతీయుల ప్రపంచంలో నల్లజాతి పిల్లాడిగా మనుగడ సాగించడంలో ఉండే
బాధ అంతా అతనిలో ప్రస్ఫుటం అవుతూ ఉంటుంది,
ఇది ఒక కామిక్ స్ట్రిప్ అయినప్పటికీ కూడా.
అందరూ తనను అదోలా చూస్తూ ఉండటం అతనికి తెలుస్తూనే ఉంటుంది.
బహుశా కుక్కకు తిండి పెట్టడమే నా జీవిత లక్ష్యం కాబోలు.
ఇంకా ఆలస్యం చేయడం మంచిది కాదు.
ఇవాళే రాయడం మొదలుపెట్టాలి.
ఒక కుక్కగా నా జీవితం
అది ఒక గాఢాంధకారమైన, వర్షం కురుస్తున్న రాత్రి...
నేనెవర్ని? నేనెవర్ని?
దీన్ని వల్ల లాభం లేదు.
కాస్త గాలి కోసం నేను అలా బయటకెళ్తే మంచిదేమో.
"ఏ చార్లీ బ్రౌన్ క్రిస్మస్" పేరిట
చార్లీ బ్రౌన్, ఇంకా అతని స్నేహితుల టీవీలో ప్రదర్శితమవడం
వారి జీవితంలో జరిగిన ఒకానొక గొప్ప విషయం అని చెప్పవచ్చు.
మా అమ్మ మా మొదటి కలర్ టీవీని, నేను క్రిస్మస్ స్పెషల్ ని...
డాన్ "టామ్ టుమారో" పెర్కిన్స్ కార్టూనిస్ట్, "దిస్ మోడర్న్ వరల్డ్"
...రంగుల్లో చూడటానికని సరిగ్గా ఆ సమయానికే కొనుగోలు చేసింది.
అది నాకు చాలా గొప్ప విషయం.
ప్రతి క్రిస్మస్ కూ, మేమందరం కలసి వేడి కొకొవా తాగుతూ దాన్ని టీవీలో చూడటం
భలే సరదాగా ఉండేది.
వ్యక్తిగతంగా నేను క్రిస్మస్ జరుపుకోను. నేను యూదుణ్ని. నాకు క్రిస్మస్ ఇష్టం ఉండదు.
అదంటే నాకు గిట్టదు. క్రిస్మస్ అంటే నాకు ఏమాత్రం గిట్టదు.
కానీ చార్లీ బ్రౌన్ క్రిస్మస్ స్పెషల్... దానికి మించింది ఏదైనా ఉంటుందా అసలు?
చార్లీ బ్రౌన్ క్రిస్మస్ చాలా పెద్ద హిట్ అయింది,
ఆ వెనువెంటనే ప్రతి సెలవు దినాన "పీనట్స్" స్పెషల్ ప్రసారం మొదలైంది.
నా చిన్నప్పుడు పండుగ సెలవలంటూ ఏమీ ఉండేవి కావు.
నా వృత్తిలో భాగంగా నేను నిరంతరం ప్రయాణిస్తూ ఉండేదాన్ని.
కాబట్టి నా వరకూ,
"ఇవాళ సెలవు. అది ఈరోజు," అలా నా జీవితంలో
ప్రత్యేకమైన రోజులేవీ లేవు.
హలోవీన్ స్పెషల్,
గ్రేట్ పంప్కిన్ స్పెషల్ వంటివి,
ఇంకా ఎప్పుడు తలుచుకున్నా నవ్వు వచ్చే "నీకు ఏం వచ్చింది?" నాకు గుర్తున్నాయి.
"నాకు యాపిల్ వచ్చింది." "నాకు క్యాండీ బార్ వచ్చింది." చార్లీ బ్రౌన్...
నాకు రాయి వచ్చింది.
సరే. మళ్లీ మొదలు పెడదాం.
ఐదు, నాలుగు, మూడు, రెండు... ఇంజన్లన్నీ ప్రారంభమయ్యాయి.
పండుగ ప్రత్యేక ప్రసారాల వల్ల "పీనట్స్" కు బాగా జనాదరణ లభించింది,
దాంతో నాసా తన అపోలో 10 ఉపగ్రహ వాహనాలకు చార్లీ బ్రౌన్, స్నూపీ పేర్లను పెట్టింది.
మీ అంతరిక్ష యాత్రలో మమ్మల్ని కూడా భాగస్వాముల్ని చేసినందుకు సంతోషం,
అలాగే కృతజ్ఞతలు తెలియజేస్తున్నాను.
స్నూపీ చంద్రమండలానికి వెళ్లడం వంటి వింత సంఘటనలు జరుగుతాయని
నేను ఏనాడూ అనుకోలేదు.
అలాగే. అలాంటిదే అక్కడ కూడా ఉంది.
ఇది నా జీవితంలోనే నన్ను కదిలించిన సంఘటనల్లో ఒకటి.
చార్లీ బ్రౌన్ కు ఘన స్వాగతం!
వాళ్లు నీ పేరును ఒక లూనర్ ల్యాండర్ కి పెట్టారంటే,
ఆ సంస్కృతిలో నీది విడదీయలేని భాగం అయ్యుండాలి.
నేను ఏం అంటున్నానో అర్థమైందా? అంతటి పేరు సంపాదించడమంటే ఊహించగలరా?
అసలు ఊహించగలరా? అది మామూలు విషయం కాదు.
చార్లీ బ్రౌన్, స్నూపీ అంతరిక్ష ప్రయాణంలో ఉండగా,
స్పార్కీ మాత్రం సాధారణ జీవితమే గడపసాగాడు.
తన చుట్టూ తనదైన ప్రపంచాన్ని నిర్మించుకున్నాడు
అందులో చిన్నప్పుడు తను ఇష్టపడినవన్నీ సమకూర్చుకున్నాడు,
స్కేటింగ్ రింక్,
బేస్ బాల్ మైదానం వంటివన్నమాట.
తను స్టూడియోలో ఎన్నడూ పనిచేయలేదు. అది ఒక క్యాంపస్. అది వేరే లోకం అన్నమాట.
ఈ భవంతిలో ఒక కెఫే ఉంది, ఒక హాకీ మైదానం ఉంది.
రోజూ కాలకృత్యాలు తీర్చుకుని ఐస్ ఎరీనాకు వెళ్లడం,
అక్కడ అల్పాహారం తీసుకుని స్టూడియోకి వెళ్లడం వంటి నా దినచర్య నాకెంతో ఇష్టమైనది.
ఇక ఆ విషయానికి వస్తే,
ఇంకే పనులూ చేయకుండా తీరిగ్గా కూర్చుని బొమ్మలు గీసుకుంటాను.
అతను పొద్దున్నే నిద్ర లేచి, కారులో దిగువకు వెళ్తాడు,
వీధిలో రోజూ ఎప్పటిలాగే అదే చోట కార్ పార్క్ చేస్తాడు.
ఐస్ ఎరీనాలోకి వెళ్లి అల్పాహారం తీసుకుంటాడు.
అది కూడా ఇంగ్లీష్ మఫిన్, ద్రాక్ష రసం.
తర్వాత ఆఫీసుకు చేరుకుని, తన డెస్క్ ముందు కూర్చుని, పనిలో పడతాడు.
తన ఆఫీసులోకి వెళ్లి, ఏదైనా బొమ్మ గీసేందుకు స్ఫూర్తినిచ్చే అంశం కోసం వేచి చూస్తాడు.
తను పని చేయని రోజంటూ లేదు.
మేం ఎప్పుడు వెళ్లినా, తను స్టూడియోలోనే ఉండేవాడు.
పని చేసుకుంటూనే ఉండేవాడు. పని అంటే అతనికి అంత ఇష్టం.
స్టూడియోలో ఏకాంతంగా కూర్చుని, బొమ్మలు గీస్తూ ఉండేవాడు.
గదిలో అన్నేసి గంటలు ఒంటరిగా ఉండగలగడానికి, అలాగే గంటల తరబడి ఆలోచనలలో మునిగిపోవడానికి,
చాలా ఒంటరిగా ఉండగలిగే స్వభావం ఉండాలి.
అతను అంత విజయవంతం అయినా కూడా, అతని పట్ల,
అలాగే ఆ పాత్రల పట్ల జనాలలో అంత ప్రేమ, అంకితభావం చూస్తే
ఓ పట్టాన నమ్మబుద్ధి కాదు.
ఈ నక్షత్రాలను అలా చూస్తూ ఉంటే, నీ జీవితం అల్పమైనదని అనిపించడం లేదా,
చార్లీ బ్రౌన్?
నాకు ఎప్పూడూ నా జీవితం అల్పమైనదనే అనిపిస్తుంది, లైనస్.
నీ వ్యాసం సంగతి ఎంతవరకూ వచ్చింది?
ఒక్క పదం కూడా రాయలేదు.
బహుశా నాలో ప్రత్యేకత ఏమీ లేదేమో.
నీలో ప్రత్యేకత ఏదీ లేదని నేను అనుకోవడం లేదు, చార్లీ బ్రౌన్.
ధన్యవాదాలు, లైనస్.
కానీ నేనిప్పుడేం చేయాలి? వ్యాసం రాసేందుకు గడువు రేపే.
నాకు ఏమీ అర్థం కానప్పుడు,
కొన్నిసార్లు ఆకాశంవైపు చూస్తే నాకు సమాధానాలు దొరుకుతాయి.
అదేం పని చేయడం లేదు, లైనస్.
ఏం చూశావు నువ్వు?
లెక్కలేనని నక్షత్రాలని అనుకుంటా.
కానీ వాటికీ, నా వ్యాసానికి ఏంటి సంబంధం?
ఒక విధంగా, ఆ నక్షత్రాలు కూడా నీలాంటివే అన్నమాట.
నువ్వు కాస్త నిశితంగా చూస్తే, ప్రతి నక్షత్రమూ భిన్నంగా కనిపిస్తుంది.
రంగు, ఆకారం, మెరుపులో ఒక్కొక్కటీ ఒక్కొక్క రకంగా ఉంటాయి.
విభిన్నమైన ఆ లక్షణాల వల్లనే అవి అంత అందంగా కనిపిస్తాయి.
మనలాగే, చార్లీ బ్రౌన్.
మనం ఒక్కొక్కొరం ఒక్కో తరహాలో ఉంటాం,
కానీ మనకన్నా గొప్పదానిలో మనం భాగంగా ఉన్నాం.
మన జీవితానికొక లక్ష్యం ఉంది,
అది తెలుసుకోవడం కష్టమైనా, అదే నిజం.
ప్రతి రోజూ ఆ అన్వేషణలో గడపడంలో ఎంతో సంతోషం దాగి ఉంది.
ప్రస్తుతానికి, నీ లక్ష్యం చార్లీ బ్రౌన్ లాగ ఉండటమే కావచ్చు.
నువ్వు చెప్పింది నిజమే కావచ్చు, లైనస్. సరే, నేను వెళ్లి వ్యాసం రాసుకోవాలి.
చార్లీ బ్రౌన్ లో ఆశ చిగురిస్తే, మనందరిలోనూ ఆశ చిగురించినట్లే.
1980 నాటికి,
స్పార్కీ 30 ఏళ్లుగా దాదాపు ప్రతీ రోజూ పీనట్స్ గీస్తున్నాడు.
సుమారు 10,000 స్ట్రిప్పులకు పైగా గీశాడు.
ఇన్నేళ్లలోనూ,
ఒక్క రోజైనా సెలవు తీసుకోలేదు ఒక్క రోజు కూడా గడువును అతిక్రమించలేదు.
రోజూ పంజరంలోంచి బయటకొచ్చి, తిరిగి లోపలకు వెళ్లే ఉడతలాంటి వాడివి నువ్వు.
సెలవలంటూ ఏమీ ఉండవు.
కామిక్ స్ట్రిప్ అనేది వినోదాన్ని పంచే ఒక విలక్షణమైన సాధనం.
ప్రతి రోజూ అది నీతోనే జీవిస్తుంది.
ఆ విధంగా చూస్తే, రాసింది రాయకుండా, గీసింది గీయకుండా
రోజూ ఒక యంత్రంలా పనిచేయాల్సిందే.
చాలామంది కార్టూనిస్టులు పెన్సిల్ తో బొమ్మలు గీసి,
ఇంకు దిద్దే పని వేరేవాళ్లకి అప్పజెప్పుతారు.
కానీ అతను తనే ఇంకుతో దిద్దేవాడు.
తన బొమ్మను తాను తప్ప మరొకరు తాకకూడదన్న భావన ఉండేది అతనికి.
పని యావత్తూ తనే చేసుకునేవాడు.
1981 జూలైలో, స్పార్కీకి ఛాతి నొప్పులు మొదలయ్యాయి.
గుండెకు శస్త్ర చికిత్స చేయించేందుకు అతన్ని హుటాహుటిన ఆస్పత్రిలో చేర్చారు.
అతను ఆస్పత్రిలో ఉన్నాడు.
తను బొమ్మ వేయగలడో లేదో చూడటానికి ఒక కాగితం ఇమ్మని అడిగాడు.
తను గీయగలడో లేదో నిర్ధారించుకోవడానికి ఆ పనిని వెంటనే చేయాలనుకున్నాడు.
చివరకు బొమ్మ గీయగలిగాడు, కానీ దాని స్వరూపం కాస్త మారింది.
అతని చేయి వణకడం మొదలైంది, గీతలూ వంకర టింకరగా వచ్చాయి.
ఆ తర్వాత వచ్చిన స్ట్రిప్పుల్లో,
గీతల కొసలు వంకర్లు పోవడం మీరు గమనించవచ్చు.
"నా చేయి అప్పుడప్పుడు బాగా వణుకుతోంది, దాన్ని మరో చేతితో
పట్టుకుని బొమ్మ గీయాల్సి వస్తోంది," అనేవాడు.
అతను చార్లీ బ్రౌన్ పాత్రను గీస్తుండగా నేను చూడటం నాకు గుర్తుంది,
ఆ పాత్ర తల పెద్దగా, గుండ్రంగా ఉంటుంది.
అతని చేతులు వణికేవి, దాంతో అతనికి చాలా కోపం వచ్చేది.
అయినా కూడా "వర్షం పడుతున్నట్టు గీయగలను" అంటూ వర్షం పడుతున్నట్టు లేదా
గడ్డి మొలుస్తున్నట్టు చిన్నపాటి గీతలు గీసేవాడు.
"చూడు ఎలా ఉందో. నేనింకా గీయగలను అనడానికి ఈ బొమ్మే ఉదాహరణ," అనేవాడు.
వణుకుతూ అతను గీసిన గీతలు అతని ప్రత్యేకతలుగా మారాయి.
అంటే, అది చాలా బాగుంది. అది చాలా మంది వృత్తి జీవితాలను నాశనం చేసుండేది.
కానీ పీనట్స్ ను ఇది మరొక స్థాయికి తీసుకెళ్లింది,
అతనిపైనా, అతని పాత్రలపైనా మనలో సానుభూతిని మరింత పెంచేందుకు దోహద పడింది.
ఇంకా కష్టపడేందుకు తాను సిద్ధమన్న అతని నైజాన్ని ఆ బొమ్మలు చెప్పకనే చెప్పేవి.
అతను బొమ్మలు గీయడం ఆపలేదు. అతనిలోని అహం,
" నేను దాన్ని సరిగ్గా గీయలేకపోతే, ఇక దాన్ని గీయను," అనేందుకు అంగీకరించలేదు.
అదే అతని తత్వం. తన అభిప్రాయాల్ని బొమ్మల రూపంలో చెప్పాడు.
అతను అలాగే జీవించాడు.
అప్పుడప్పుడూ కొన్ని పరిష్కారాలు చూపానని నేను అనుకుంటూ ఉంటాను.
వద్దు!
వాటిలో ఒకటి ఏంటంటే, చార్లీ బ్రౌన్ మాదిరిగా నిరంతరం ప్రయత్నిస్తూ ఉండటమే.
తను ఎన్నటికీ విరమించడు. విరమించాల్సిన వ్యక్తి ఎవరైనా ఉన్నారా అంటే, అది అతనే.
శుభోదయం, చార్లీ బ్రౌన్. వ్యాసం ఎంతవరకూ రాశావు?
రాత్రంతా మేలుకుని, మొత్తానికి పూర్తి చేశాను.
-బహుశా నాకు ఏ గ్రేడ్ రావచ్చు. -అది చాలా మంచి విషయం.
కానీ జీవితంలో మనకు దక్కే విజయాలు
అసాంప్రదాయకమైన రీతిలోనే కలుగుతాయి.
నీ మాటలు నాకు అర్థం కావట్లేదు, లైనస్.
కానీ నాకు ఏ గ్రేడ్ వస్తే, అది తప్పకుండా అసాంప్రదాయకమైనదే అవుతుంది.
మన వ్యాసాలకు గ్రేడ్లు ఇచ్చారు. కనీసం దీనికి అయినా నాకు ఏ గ్రేడ్ వచ్చిందో లేదో.
నేను ఇక ఈ ఉత్కంఠ భరించలేను.
సీ మైనస్ గ్రేడా? దేవుడా.
నాకు ఏ గ్రేడ్ వచ్చింది.
నేను రాసిన విధానం బాగుందని టీచర్ మెచ్చుకుంది కూడా.
నేను నమ్మలేక పోతున్నాను, లైనస్. ఇంతా చేసి సీ మైనస్ గ్రేడ్ వచ్చింది.
బాధపడకు, చార్లీ బ్రౌన్. ఒకరిని విలువ కట్టేందుకు ఈ గ్రేడ్లు కొలమానం కాదు.
ఏదేమైనా, ఒక మంచి పనికి విలువకట్టాలంటే అది కాలక్రమేణా జరగాల్సిందే.
ఆ ఆశతోనైనా మనం ముందుకు సాగాలనుకుంటా.
"కొన్నిసార్లు రాత్రిళ్లు మేలుకుని "నాకే ఎందుకిలా?" అని ప్రశ్నించుకుంటా,
దానికి "ప్రత్యేకమేం లేదు. నీకు అలా పేరు వచ్చిందంతే," అనే సమాధానం వినబడుతుంది.
పేగు సంబంధిత కాన్సర్ కు చికిత్స చేయించుకునేందుకు వీలుగా కార్టూన్లు
వేయడం నుంచి రిటైర్ అవుతున్నట్టు కొన్ని వారాల క్రితం చార్లెస్ షుల్జ్ ప్రకటించాడు.
జనవరి 3, 2000
కెమోథెరపీ వల్ల నీరసించి, తను రిటైర్ కావాలని నిర్ణయించుకున్నాడు.
"నేనిక స్ట్రిప్ గీయలేను," అని తను అనడం నాకు బాగా గుర్తుంది.
ఒక రోజు తను వచ్చాడు, ఆఖరి స్ట్రిప్ చేయడం గురించి మాట్లాడుకుంటున్నాం.
అతను నాకు కొన్ని అడుగుల దూరంలో కూర్చుని ఉన్నాడు,
తను నావైపు చూసి, తనదైన ధోరణిలో నవ్వి,
"నేను నిజంగానే కొన్ని సరదా బొమ్మలు గీశాను," అన్నాడు.
ఇకపై బొమ్మలు గీయలేనన్న బాధ
అతని మాటల్లో ధ్వనించడం స్పష్టంగా తెలుస్తుంది.
అతని చివరి రోజువారీ స్ట్రిప్ జనవరి 3న విడుదల అవుతుంది,
అదే రోజున ఈ కథనం ప్రసారమవుతుంది.
ఇకపై బొమ్మలు గీయలేననే విషయాన్ని మీరు పూర్తిగా జీర్ణించుకున్నారా?
నేను "ఇక సెలవు, మిత్రులారా," లాంటిదేదో రాసేదాకా...
ప్రియమైన స్నేహితులారా...
నేను దాన్ని జీర్ణించుకోలేదు అనే చెప్పాలి.
ఆ తర్వాత చివరన, నేను తన పేరును, నా పేరును రాశాను.
ఆ తర్వాత...
నేను ఏడవడం మొదలు పెడతానేమో.
చివర్లో ఏం రాశానంటే...
చార్లీ బ్రౌన్, స్నూపీ, లైనస్, లూసీ...
వీళ్లందరినీ ఎలా మరచిపోగలను...
...చార్లీ బ్రౌన్, లైనస్ ఇలా పేరు పేరునా.
అకస్మాత్తుగా, నాకు ఒకటి గుర్తు వచ్చింది...
"పాపం ఆ అమాయకుడు. కనీసం ఒక్కసారైనా ఫుట్ బాల్ ని తన్నలేకపోయాడే."
2000 ఫిబ్రవరి 12న స్పార్కీ కన్నుమూశాడు.
అదే రోజున,
అతను గీసిన చివరి కామిక్ స్ట్రిప్ ప్రచురితమైంది.
తను చనిపోయిన రోజున...
లేదు, తను రాస్తున్నాడు అనుకుంటా..
...అతని చివరి స్ట్రిప్ ప్రచురితమైంది.
అందులో తన అంతరాత్మ, తాను సృష్టించిన ఈ పాత్రల అంతరాత్మలతో
ఎంతలా మమేకమైపోయుందే అనేది వర్ణించబడి ఉందనుకుంటా.
నా ఉద్దేశం, ఆ పాత్రలన్నీ అతనే.
తనకు నచ్చిన పని చేస్తూ కన్నుమూశాడు. ఇది ఎంతో గొప్ప విషయం.
తన వ్యక్తిగత కథను రోజూ విడమరచి చెప్పిన వ్యక్తి అతను.
తన అభిమానులకు ఆ సంగతి అర్థమయ్యే ఉంటుంది. వాళ్లకి అది తెలిసే ఉంటుంది.
ఈ సరదా గొలిపే, గుర్తుండిపోయే, అద్భుతమైన కామిక్ స్ట్రిప్పులు.
వాటిని ఎంతో ఇష్టంతో ఆస్వాదించడంతోపాటు,
వాటిలోంచి జీవిత పాఠాలను కూడా నేర్చుకోవచ్చు.
అసలైన మానవత్వానికి ఇవి మచ్చుతునకలు.
మూర్తీభవించిన మానవత్వానికీ, అమాయకత్వానికీ ఆ పాత్రలు ప్రతీకలు.
క్రూరత్వం లేని మానవత్వానికి అవన్నీ మచ్చుతునకలు.
నేటి ప్రపంచానికి కావలసినవి ఇవే.
మనం ఒకరితో ఒకరు ఏకీభవించకపోవచ్చు.
లూసీ లాగా మనం గగ్గోలు పెట్టే రకం కావచ్చు.
చార్లీ బ్రౌన్ మాదిరిగా మనలోనూ అభద్రతాభావం ఉండవచ్చు.
లైనస్ లాగ మన తాత్విక చింతనే మనకు ముఖ్యమని మనం అనుకోవచ్చు.
కానీ వాస్తవం ఏమిటంటే, మనమంతా కనెక్ట్ అయ్యి ఉన్నాం.
ఆ చిన్నారుల పాత్రల మధ్య నడిచే సంభాషణలు
మన లోలోతుల్లో ప్రతిధ్వనిస్తూనే ఉంటాయి.
చార్లెస్ షుల్జ్, తన చిట్ట చివరి పీనట్స్ గీసిన
ఇరవై ఏళ్ల తర్వాత కూడా,
అతను జీవం పోసిన పాత్రలు
ఇప్పటికీ ప్రపంచవ్యాప్తంగా ఆదరణ పొందుతూనే ఉన్నాయి.
టామ్ సాయెర్, హక్ ఫిన్ లాగ,
పీనట్స్ కూడా అమెరికన్ పాప్ సంస్కృతిలో ఒక భాగమైపోయింది.
అందులోని మానవత్వపు భావోద్రేకాలు ఇప్పటికీ ప్రతిధ్వనిస్తూ ఉండటం విశేషం.
అది మాత్రం ఎప్పటికీ మారదు.
అది సరూపమైనదీ, నిత్యమైనదీ,
ప్రపంచవ్యాప్తంగా అందరూ ఆ పాత్రల్లో తమను తాము చూసుకుని, ఆస్వాదించవచ్చు.
నా మనవళ్ళు పీనట్స్ ను చదవబోతున్నారు.
ఇతను చార్లీ బ్రౌన్.
దాదాపు 50 ఏళ్లుగా పీనట్స్ ను చదువుతున్నవారికి మీరు
చెప్పేది ఏమైనా ఉందా?
నేను... గీసిన బొమ్మల్ని వారు ఇష్టపడటం ఎంతో గొప్ప విషయం.
నేను చేయగలిగింది నేను చేశాను.
ఎక్కడికి వెళ్లావు, చక్? నీ స్కేట్లు తెచ్చుకో.
నిన్ను కలిసినందుకు సంతోషం, చార్లీ బ్రౌన్.
త్వరగా, చార్లీ బ్రౌన్. స్కేట్లు వేసుకో.
ఏడాదిలో తొలిరోజు కురిసే మంచు కంటే ఆహ్లాదమైనది మరొకటి ఉండదు.
పీనట్స్ సృష్టికర్త చార్లెస్ ఎమ్. షుల్జ్
ధన్యవాదాలు, స్పార్కీ. మీరు సదా మా హృదయాలలో ఉంటారు.
ఉపశీర్షికలను అనువదించినది: అలేఖ్య